Downloaded from YTS.MX
Official YIFY movies site: YTS.MX
Az emberiség rengeteg új dolgot felfedezett a bolygón.
Sőt, a Holdra is eljutottunk.
De ki merészkedne el az emberi bélrendszerbe?
A bélrendszer témájához sok szégyenérzet tapad.
Pedig nagyban befolyásolja az egészségünket.
A közérzetet, hogy túlsúlyosak vagyunk-e, milyen betegségekre vagyunk hajlamosak,
hogy működik az immunrendszerünk,
és ennek függvényében hogy alakul az életünk.
Az elhízásról ma közzétett jelentés értelmében az ország megbukott.
- A vastagbélrák aránya. - Szívbetegség.
- Bélszindróma. - Hasmenés!
- Nő az autizmus. - A depresszió és a szorongás is.
Mi egészséges?
Miért kín az evés?
Min változtassak az egészségemért?
Miért olyan nehéz lefogynom?
Miért nem tudom, mi jó a testemnek?
Rendbe tehető a bél?
Havi 100 dollárt kell költenem étrend-kiegészítőkre?
Óriási a zaj körülöttünk.
Mi a fontos? Az étrend? Szénhidrát? Nem az étrend?
Ha csak a bélrendszert nézzük, az egész sokkal könnyebben érthető.
Úgy gondolunk a belekre, mint ahonnan a kaki jön.
A bél az orvosbiológiai forradalom kiindulópontja.
A szorongás és a depresszió, a rák,
az autizmus, a Parkinson, mind összefüggenek a bélrendszerrel.
Ez egy új tudomány, a jéghegy csúcsa.
Kilencvenhét százalékban feltáratlan.
JÉGKRÉM
Most jutunk el oda, hogy pontosabban meg tudjuk mondani, mit egyél te.
A bél flexibilis. Megváltozik, ha megváltoztatjuk az étkezési szokásokat.
És ha ezt felismerjük, minden megváltozik.
HOZD MAGAD FORMÁBA: AZ EVÉS TITKOS TUDOMÁNYA
MANNHEIM, NÉMETORSZÁG
Tizenhat-tizenhét éves koromig bélproblémáim voltak, mint sokaknak.
Nem bírtam a laktózt.
Bőrbetegségem volt.
Gyerekkoromban hirtelen pufók lettem
minden konkrét ok nélkül.
Ezért sokat olvastam a bélrendszerről,
és rájöttem, hogy ha tényleg jól megnézzük a beleket,
számos kérdésre választ kapunk.
Egyik reggel a lakótársam bejött a konyhába, és azt mondta,
„Te szereted a beleket. Folyton erről beszélsz.
Hogy működik a kakilás?”
És fogalmam se volt.
Felmentem a szobámba, megnéztem három könyvben.
Miután kitanulmányoztam, arra gondoltam, „Mi? Még ez a része is tök menő.”
Nincs mitől tartani. Az egész tök menő.
Bűntudat és szégyen tölt el, ha a beleinkről van szó.
Ami kész őrület, ha belegondolunk,
mert ez az a szerv, ami életben tart.
És ha megismersz pár tényt, elkezded tisztelni a bélrendszert.
A tudomány segít eligazodni az egészséggel kapcsolatos kérdésekben.
Amikor először csináltam ezt Krammer professzorral, azt mondta,
„Belülről mindenki ugyanolyan.”
A nyelőcsővel kezdjük.
A gyomorba szállítja az ételt,
a gyomor pedig a vékonybélbe továbbítja.
A maradék a vastagbélbe, a colonba kerül.
Amire nincs szükségünk, az a végbélnyíláson távozik.
És ennyi.
A belek tudománya lett az orvosbiológia legnépszerűbb területe
az elmúlt évtizedben.
A kirakós hiányzó része.
A bélrendszer az egész testre kihat.
Még az agy bizonyos betegségeit is befolyásolhatja.
Hűha!
Évszázadok óta tudjuk, hogy nagyon fontos.
Nézzük meg a kifejezéseket a nyelvünkben!
Ha valamit nem tudunk elfogadni, „nem tudjuk megemészteni”.
Aki ideges, annak „gyomoridege van”.
A bélrendszer valójában a második agy.
Hűha!
Evolúciós szempontból
az agy nem is létezik a bélből érkező jelek nélkül.
Elnyelnek a beleim.
Tudjátok, a bél visszavág.
A belek tudománya szétbombázza a modern orvostudományt.
HELSINKI, FINNORSZÁG
A kiállítás egy könyv alapján jött létre, amit a húgommal írtunk a belekről.
A célja, hogy megmutassuk, mi van bent.
Lehet, hogy ez jobb.
Sokkal pontosabb, ha így nézzük.
A bélcsatorna nem egyenes,
kicsit erre ferdül, kicsit arra.
A gyomor sem egyenes, hanem ilyen.
A tetején egy légbuborék van.
Ha sok a levegő a gyomorban, és szeretnéd, ha távozna, feküdj a bal oldaladra,
mert akkor a légbuborék szépen távozni tud.
Ha táplálékrészecske lennék, és eljutnék a vékonybélbe,
akkor a redők és bolyhok kinyúlnának, és...
Megemésztenének, és a vérbe kerülnék.
Az az érdekes, hogy magunktól nem tudunk emészteni.
A jó emésztéshez mikrobák kellenek.
Az apró vírus együttműködik a kis baktériummal,
egy sokkal nagyobb élesztővel és egy óriási emberrel,
és ezt hívjuk mikrobiomnak.
Sokan azt hiszik, hogy a baktériumok rosszak,
pedig 99 százalékuk nem ártalmas az emberre,
sőt, vannak hasznosak is.
Egyes baktériumoknak fontosabb szerepük van, mint hinnénk.
Ha hagyjuk, hogy rajtunk éljenek, kölcsönadják a képességeiket.
Segítenek az emésztésben.
Fincsi!
Csillapítják a gyulladást, és az immunrendszert is
megvédhetik az autoimmun betegségektől.
Az immunrendszer 70 százaléka a bélrendszerben található.
A baktériumok trenírozzák az immunrendszert,
hogy reagáljon az egészségre káros organizmusokra.
Kémiai anyagokat állítanak elő, amiket mi nem tudunk.
A mikrobák kihatnak a hormonokra, éhségérzetet és jóllakottságot okozhatnak.
Kommunikálnak az aggyal és más szervekkel.
Minden életkorban hatással vannak az agyra.
Ha a testünkben és testünkön található géneket nézzük,
azt mondhatjuk, hogy 99 százalékban mikrobákból állunk.
Sokszor azt hisszük, hogy a humán gének határozzák meg az egészségünket,
de most már tudjuk, hogy gyakran a mikrobiom felel a túlsúlyért,
a depresszióért, allergiáért, azért, hogy stresszesek vagy nyugodtak vagyunk-e.
Nem tudjuk, mekkora szerepet játszik ezekben a dolgokban.
Egyesek embereknél valószínűleg jelentőset,
másoknál pedig kisebbet.
Egyes csapó.
Köszönöm.
Talán nem ismerjük be, de mindenkinek vannak bélproblámái
időről időre.
Különbözünk az ételhez való viszonyunkban, a betegségeinkben,
a gyógyszerekre adott reakcióinkban, az élettörténetünkben.
Ha zöldségen kívül bármit eszem,
megfájdul a gyomrom, ami hihetetlenül megnehezíti a munkámat.
Rájössz, hogy sok mindent magától értetődőnek vettél.
Egyszerű dolgokat, mint a kakilás.
Meg kellett tanulnom hálásnak lenni az apró dolgokért is.
Próbálom kontrollálni a súlyomat,
de ha sokat fogyok, utána sokkal többet hízom.
KOBI - A VERSENYEVŐ, AKI SOHA NEM ÉREZ ÉHSÉGET
Mások azt mondják, éhesek,
és nagyon boldognak tűnnek evés után.
Irigylem őket, mert én már soha nem érzek éhséget.
Vajon mi történik ezekben az esetekben, amitől ezek az emberek ilyen különbözőek?
A mikrobiom kulcsfontosságú lehet.
Ahhoz, hogy megértsük a különbségeket,
először meg kell vizsgálnunk, honnan származnak a mikrobáink.
Nagyrészt mikrobák nélkül születünk.
A mikrobák a születésünk után gyarmatosítják a testünkbe.
Minden a születés pillanatával kezdődik.
Ha a baba hüvelyi úton születik,
találkozik az anya hüvelyében lévő baktériumokkal.
Amikor a baba kibújik, az arca az anya feneke felé fordul.
Bélbaktériumokkal is találkozik, mert olyan közel van a fenékhez,
hogy találkozik az első gyarmatosító mikrobákkal.
Akik előkészítik a terepet, hogy más mikrobák számára is élhető legyen.
A mikrobiomunkat életünk minden apró döntése
és kalandja alakítja.
Kit csókolunk, mit veszünk a szánkba, hova utazunk.
Az étel, amit eszel, a kapcsolatod a testvéreiddel,
hogy vannak-e háziállataid.
A testmozgás, a stressz, a gyerekkori élményeid,
hogy értek-e traumák, vagy nem.
Ezért mindenkinek egyedi mikrobiomja van.
A mikrobiom a mikrobiális emlékeink gyűjteménye.
Nagyon izgalmas, hogy a mikrobiom lehet az egészség kulcsa,
mert a génjeinken nem változtathatunk,
de a mikrobiomján mindenki változtathat
egyszerű étrendbeli és életmódbeli változtatásokkal.
Tökéletesen zsíros. Istenem!
Az iparosított mikrobiom valószínűleg elég egészségtelen,
és talán ez felel a leggyakoribb és legsúlyosabb betegségért.
Ez lehet az oka olyan gyakori krónikus betegségeknek,
mint az elhízás, a cukorbetegség,
a magas vérnyomás, az ételallergiák.
Meg kell változtatnunk a betegségekről való gondolkodásmódunkat.
Óriási változások a környezetünkben,
a nyugati étrend, a babák születési módja, a császármetszés, a tápszer,
a higiénia, az antibiotikumok,
ez mind a mikrobiom diverzitásának csökkenéséhez vezet.
Pontosan ezt látjuk az iparosított mikrobiomban.
Császárral születtem, és anyatejet kaptam, nem tudom, pontosan meddig.
Mindig rohanok a gyerekek és a munka miatt, nagyon stresszes vagyok.
A Nathan's Famous bajnoka, Takeru Kobayashi!
Szerintem semmi egészséges nincs abban,
amit csinálok.
Kíváncsi lennék, milyen kárt okoztam a testemnek.
Kíváncsi vagyok, milyen hatással van az egészségre,
és hogy hat a mikrobiomra.
Több száz faj eltűnt a beleinkből.
Kihaltak.
Arra jöttünk rá, hogy a legfontosabb tényező,
amely meghatározza a mikrobiális egészséget, az étrend.
Van néhány jelentős hiányosság a tipikus amerikai étrendben,
még az egészségesben is.
Jelenleg az USA lakossága által elfogyasztott kalóriák közel 60%-át
ultrafeldolgozott élelmiszerek adják.
Ultrafinomított ételek.
Kivonják belőlük az eredeti, természetes összetevőket,
majd mesterséges adalékokat adnak hozzájuk,
illetve nagy mennyiségű cukrot.
De sokan nem tudják, mit egyenek, mert sok minden egészségesnek tűnik,
mert olyasmiket írnak rá, hogy alacsony kalóriatartalmú
és egészséges, vagy hogy vitamin van benne.
SEMMI CUKOR! SEMMI KALÓRIA! CSAK VITAMINOK!
Ha alaposan megnézzük a címkéket,
nehéz eligazodni, mi van bennük valójában.
Ez nem is olyan rossz.
Nem? Rengeteg cukor van benne.
Tényleg? Nem láttam.
Harminc százalék cukor. Igen.
Ha ránézek, rostokban gazdag,
gyümölcs és dió, étcsokoládé, tengeri só.
Első ránézésre egész jónak tűnik.
De ha megnézed a hozzávalókat, látod, hogy túl sok benne a cukor.
Látod? Átvertek.
Nehéz eligazodni, mit is egyél,
mert bemész a szupermarketbe,
és folyton csak nő az étrend-kiegészítők listája.
A klorofill megelőzi a rákot?
Gyógygombák.
- A vörösbor egészséges. - Hüvelyi probiotikum.
Spirulina. Adaptogén. Csoki. Kollagén. Áfonya. Kávé!
Igen. A gasztronómiai és wellnesskultúra hihetetlenül megtévesztő.
Ma teriyaki csirkét készítünk.
Lila fokhagyma, gyömbér,
cukor, szójaszósz, szezámolaj és hagyma.
Nagyon magabiztos vagy.
Négyévesen magabiztos szakács voltam.
Egy kis szójaszósz, sok gyömbér, mert gyömbérből soha nem elég.
Az összes fokhagyma, mert fokhagymából soha nem elég.
A véremben van a főzés.
Kiskorom óta csinálom.
A szenvedélyem, a művészetem és a karrierem.
Az első Michelin-csillagomat 23 évesen kaptam.
Elnyertem az Eater's Legszexibb Séf címét. Vicces, hogy volt ilyen.
De tényleg úgy érzed, hogy fenn kell tartanod
a gót, helyes, tetkós cukrászcsaj imázst.
Hatalmas nyomás nehezedett rám,
és elveszítettem a kontrollt.
Sokáig anorexiás voltam.
De mostanra az evészavarom orthorexiára változott,
vagyis megszállottan törekszem az egészséges táplálkozásra.
Guarana, suma, reishi gomba, süngomba,
cordyceps gomba, spirulina, chlorella alga, moringa.
Alapvetően sok zöldséget eszem, és kiegészítem
italokkal, porokkal és olyasmikkel, amik a net szerint szükségesek.
Sok mindent kiiktattam, majd megpróbáltam visszahozni
az „élvezetes ételeket”.
De ha cukrot, disznóhúst, vajat, ilyesmiket eszem,
puffadok, és hányingerem van
akár három-négy napig.
Nehéz, mert próbálom normalizálni az evéssel való kapcsolatomat.
És amikor úgy érzed, hogy a tested elárul,
azon nehéz túllépni.
Végső soron nagyon szeretném tudni, mit kellene ennem,
és mit nem.
És mi egészséges konkrétan nekem.
A pácienseim sokszor kérdezik, „Mitől egészséges a mikrobiom?”
Az erdőhöz hasonlítanám.
Pár egészséges növény elültetésétől nem fog minden megváltozni.
Olyan egészséges egyensúly kell, ahol a növényeknek és az életnek
megfelelőek a körülmények,
a fény, a víz, a talaj tápanyagai,
és mindez jól működik együtt.
A bélbaktériumok csak napi pár gramm rostot akarnak
zöldségekből és gyümölcsökből,
és fura, hogy ezt ilyen nehezen tudjuk megvalósítani.
Az USA-ban érvényes ajánlások szerint
napi 28-40 gramm élelmi rostot kellene ennünk.
Az átlagos amerikai étrend csak 15 gramm rostot tartalmaz.
A mikrobiommal foglalkozó tudomány szerint
valószínűleg napi 50 grammnál több rostot kellene ennünk.
MENNYI ROSTOT TARTALMAZNAK AZ ÉLELMISZEREK?
EGY CSÉSZE FEHÉR RIZS 0,6 GRAMM ROST
EGY SZELET STEAK 0 GRAMM ROST
EGY CSÉSZE SÁRGARÉPA 3,1 G ROST
EGY CSÉSZE FŐTT ZABPEHELY 4 GRAMM
EGY CSÉSZE FŐTT SPENÓT 4,3 GRAMM
EGY CSÉSZE BROKKOLI 5 GRAMM ROST
EGY CSÉSZE ZÖLDBORSÓ 7 GRAMM ROST
EGY CSÉSZE AVOKÁDÓ 10 GRAMM ROST
EGY CSÉSZE MANDULA 16 GRAMM ROST
EGY CSÉSZE BAB/LENCSE 16 GRAMM ROST
EGY CSÉSZE CHIA MAG 40 GRAMM
Mennyi rost van egy hot dogban?
Mi? Nulla gramm!
Akár van hús a tányérodon, akár nincs,
lehetsz vegán vagy nem vegán, nem számít.
A lényeg, hogy egyél sokféle növényt mindenféle formában
és minél többet, hogy tápláld a mikrobáidat.
Miért egyem zöldségeket? Elmondom.
Sok bennük a tápanyag, és nincs bennük a sok rossz dolog,
mint a feldolgozott ételekben.
Ha a testünk átlátszó lenne,
és látnánk az emésztést, könnyen érzékelnénk a különbséget
a feldolgozott ételek és a zöldségek között.
A feldolgozott ételek
már a vékonybél első centimétereinél
mind felszívódnak a vérbe.
Egy nagy cukorhullám kerül a véráramba, amit gyorsan a sejtekhez kell juttatni.
A test számára ez stresszt jelent.
Hova tegyem ezt a sok cukrot? Elküldi a test összes részébe.
A zöldségekben lévő rostok esetén sokkal stabilabb a folyamat.
Felszívódik egy kis tápanyag, továbbmegy, megint felszívódik egy kicsi, továbbmegy.
Így a vastagbélbe is eljut, tápanyagot biztosítva az ott lévő mikrobáknak.
Finom!
Teljesen más emésztési mód.
Hosszú séta a sprintfutás helyett.
Ha a bél mikrobiomja változatos, azaz sokféle baktérium van benne,
akkor különböző módokon tud
reagálni arra, amit az élet hoz.
Kobayashi tovább tömi magát.
Nagyon jól csinálja.
Ezt nézzék! Mozgatja a karját, és...
Mi történik, ha nem eszünk elég rostot a mikrobák táplálásához?
Takeru Kobayashi!
Ha nem táplálod élelmi rosttal a bélmikrobákat,
a bélmikrobák téged fognak megenni.
A mikrobák nagyszerűek.
Sokat segítenek a testnek,
de azért mikrobák.
Kell valami, ami a határaikon belül tartja őket. A nyálkahártya.
A nyálkahártya alkalmas erre, mert részben áteresztő,
így átjutnak rajta a tápanyagok,
de a mikrobákat a helyükön tartja.
Kiderült, hogy ha nem eszel élelmi rostot,
a bélmikrobáknak akkor is enniük kell,
és a nyálkahártyát falják fel, az lesz a táplálékforrásuk.
Idővel fokozatosan elfogyasztják a nyálkahártyát.
A baktériumok pedig olyan helyekre jutnak el a testben, ahová nem kellene.
És amikor az ott lévő immunsejtek érzékelik ezt, védekező módba kapcsolnak.
Ez gyulladáshoz vezethet,
és megváltoztathatja a bélrendszer mikrobiális összetételét.
Ez az egyik olyan dolog, ami számos betegséghez vezethet.
Gyulladásos bélbetegséghez,
az irritábilis bélszindróma egyes típusaihoz.
Amikor elkezdtük kutatni a krónikus bélgyulladásokat,
a tudósok azon gondolkodtak,
meg tudják-e találni azt a mikrobát,
ami betegséget vagy fájdalmat okoz.
De az ökoszisztéma kölcsönhatásaira gondolva,
az új megközelítés szerint már azt a kérdést is feltesszük,
vajon hiányoznak-e bizonyos baktériumok, amelyekre szükség van.
LOS ANGELES, KALIFORNIA
Daniell Koepke vagyok, a klinikai pszichológia doktorandusza.
Nehéz felidéznem, milyen volt az evés,
amikor még nem társult szorongással, fájdalommal és kellemetlenségekkel.
Az egyetem első éveiben elég rossz volt az étrendem.
Ez az étrend, a magas cukortartalmú ételek
és a túl kevés gyümölcs és zöldség,
IBS-szerű tünetekhez vezetett.
Emésztési zavarokat tapasztaltam,
szúró fájdalmat a megrekedt gáztól,
székrekedést, egyáltalán nem tudtam vécére menni.
Ha különféle bélproblémáid vannak, amiket nem lehet egy kalap alá venni,
sok orvos nem tudja, mitévő legyen.
Mindenre antibiotikumot adnak.
„Nem vagy jól, valami bajod van? Szedj antibiotikumot!”
Évi hat antibiotikum-kúrát csináltam végig az elmúlt öt évben.
Sokat fogytam, amikor beteg lettem,
és sok mindent ki kellett vennem az étrendemből.
Nem is tudom, hányfélét ehetek,
de úgy összesen 10-15-félét.
Korlátok közé vagyok szorítva, hiányzik a sokféleség az étrendemből.
Ezeket a táplálékkiegészítőket kell szednem az alapműködés fenntartására.
KELÁTOS MAGNÉZIUM
Még több táplálékkiegészítő, amit régebben szedtem,
de már nem hatásosak.
A tabletták nem hoznak megoldást,
de mit tegyek? Honnan kerülnének a szükséges baktériumok a beleimbe,
ha sok olyan ételt nem ehetek,
ami az egészséges bélmikrobiomhoz kell.
Ha egyes ételeket kiiktatunk, drasztikusan megváltoznak a mikrobáink,
mert ki marad életben, ha nem etetik?
És ha újra be akarjuk vezetni a rostokat, még nehezebb dolgunk lesz.
Aki hirtelen újra egészségesen kezd étkezni, az puffadni fog,
fájni fog a gyomra.
Az étrendet nem szabad túl drasztikusan megváltoztatni,
hogy a mikrobák alkalmazkodni tudjanak.
Vajon a korlátozó étrendemmel
a testemben lévő mikrobákat is éheztettem?
És ez megváltoztatta a testem emésztési módját,
és azt jelenti, hogy a jövőben
mindig étkezési problémáim lesznek,
vagy ezt részben mentális blokk okozza?
Nem tudom pontosan, mi történik.
Szeretnék többet megtudni róla.
KERESÉS: HOGY TUDHATOM MEG, HOGY TÖNKRETETTEM-E A BELEIMET?
Király.
KEZDJÜK A TESZTET!
Mintha karácsony lenne.
Vajon mi ez?
Jaj, ne!
Hirtelen már nem is érdekel annyira az egészségem.
„Helyezz egy kanál szilárd vagy
négy kanál folyékony székletet
a csőbe.
Rázd össze jól.”
A világ legundorítóbb receptje.
Ez egy kanál akar lenni.
Gondolom, így kell.
A bélteszt szerintem remek ötlet.
Fantasztikus lenne, ha megtudnám,
mi történik a testemben.
Sok mindent kipróbáltam már, hogy lefogyjak.
Remélem, ez beválik.
Szeretném megtudni, miért nincs étvágyam.
Szeretném megismerni a szerveim és az evés kapcsolatát.
Soha nem vizsgáltattam meg a bélmikrobiomomat.
Jelenleg nem hiszem, hogy sok értelme van.
Az egészséges belek érdekében
étrendet kell váltani, jól bánni a belekkel,
és ezt teszt nélkül is megtehetjük.
De ha mókás kísérletként éled meg, csináld!
És remek eszköz a kutatás számára.
A mikrobiom kutatásának kezdetekor mi magunk voltunk a kísérleti nyulak.
A kollégáimmal saját magunktól vettünk székletmintát,
és a fagyasztóba tettük.
Fogsz egy használt vécépapírt, kenetet veszel róla,
átviszel egy kis kakit, és ebből nyerjük ki a DNS-t.
De most már több ezer mintánk van
több ezer embertől az USA-ból és a világ minden tájáról.
Pusztán a mikrobiommintádból
nem nagyon tudom megmondani,
mennyire vagy beteg vagy egészséges.
Sok mintával hasonlítom össze a tiédet, hogy lássam, hogy illik a sorba.
Olyan a mikrobiomod, mint az asztmásoké?
Asztmás vagy?
Vagy olyan, mint a túlsúlyosoké?
Túlsúlyos vagy?
Ha így van, találni fogok egy jelet, ami segít kiszűrni.
Minden teáskanál széklet sok terabyte információt tartalmaz
a mikrobák DNS-éről.
A képernyőn lévő pontok egy-egy személy mikrobiomjának egészét képviselik
egyetlen pontba sűrítve.
Tehát a kijelzőn azt látjuk,
hogy az egyes mintákban mely mikrobák közösek.
Ha két minta közel van egymáshoz,
akkor nagyon hasonló a mikrobiális közösségük.
Az egymástól távol eső minták mikrobiális közössége viszont eltérő.
A bélmikrobiom-kutatás kezdetén
feltételeztük, hogy az egészséges amerikaiak mikrobiomjának megismerésével
képet kapunk az egészséges mikrobiomról.
A specializáció megmutatja a különbségeket
az iparosodott világ, amit lent látunk,
és a kevésbé iparosodott világ mikrobái között, amit fent látunk.
Tisztán látható, hogy a nem iparosodott mikrobiomot
magasabb diverzitás jellemzi.
Ha csak a nyugati világra fókuszálunk,
nem kapunk teljes képet arról, milyen vagy milyen volt a múltban
az egészséges bélmikrobiom összetétele.
BHAKUNDE BESI, NEPÁL
Itt nehéz járni.
Elmegyünk hagyományos közösségekhez, és székletmintát kérünk az ott élőktől.
- Namaste. - Namaste.
Ha egy ilyen közösségben megkérdezzük, „Adtok a kakitokból?”,
azt felelik, „Nem. Kakit? Nem.”
De ha elmagyarázom, miért kell, azt mondják, „Persze. Miért ne?”
Kiderült, hogy a vidéki populáció bélmikrobiomjában
több száz olyan faj van, ami nincs jelen
az iparosodott bélmikrobiomban.
A hagyományos életmódot folytató közösségek kutatásából
kezdjük megérteni, milyen mikrobák
tűntek el az iparosodott világ lakosságból,
és hogy hat ez az egészségi állapotunkra.
Készen állunk?
Szia, Maya. Örvendek.
Szeretné megbeszélni az eredményeket?
Persze. Igen.
Azt találtuk, hogy összességében egészséges.
Egyértelműen átlagon felül jó.
A sok zöldség, amit eszik, nem ment kárba.
Király.
Mindig is étkezési rendellenességgel küzdöttem.
Nagyon korlátozó étrendet követtem.
Maya, sokan gondolkodnak hasonlóan.
Hogy ha mindennap friss salátát esznek,
akkor egészségesek maradnak.
De ez mégsem olyan egészséges, mint hittük.
Minél változatosabban étkezel,
annál gazdagabb lesz a mikrobiomod.
Annál több baktériumfaj lesz jelen a bélben.
És így jobban kezeli az allergiákat és intoleranciákat.
- Igen. - Nem korlátozni kell az étrendet,
hanem bővíteni az ételek spektrumát,
amiket fogyaszt.
A probléma része a mentális blokk is bizonyos ételekkel kapcsolatban,
például a disznóhússal,
amikre a gyomrom nagyon rosszul reagál.
Ez leküzdhető,
vagy soha többé nem fogok szalonnát enni?
Ne! Szörnyen hangzik.
- Igen. Küzdelmes, igaz? - Igen.
Kis adagokban kell bevezetni az új ételeket.
Mikroadagolás. Majd idővel növeljük.
Ez könnyítheti a folyamatot.
Kis adagokban vegye fel az étrendjébe az új dolgokat,
és ha hónapokon át növeli az adagot,
akkor visszanyerheti a képességet, hogy sokkal többféle ételt egyen.
A chips mikroadagolása. Tetszik az ötlet.
Most nekem is tetszene.
Olyan izgalmas! Szinte elérzékenyülök.
Bocsánat. Igen, hosszú és nehéz út volt.
A chips mikroadagolása. Felvillanyoz az elképzelés.
Egyszerre csak kicsit változtatni az étrendemen.
Jó buli. Néha megeszem három darab chipset,
és nem vagyok rosszul.
Vajon azért, mert megfelelő dolgokat eszem,
vagy mert valami kémiailag megváltozik az agyamban?
A világ, a grafikonok és a diagramok szerint
a magasságom és a súlyom alapján kórosan túlsúlyos vagyok.
Próbáltam kontrollálni a súlyomat. Drága edzőtermi bérletet vettem.
Kipróbáltam diétákat.
Kipróbáltam fogyasztószereket, de nekem nem vált be.
Eleinte sokat fogytam, aztán visszaszedtem.
Volt cukorbetegség a családban.
Bár most egészséges vagyok, le akarok fogyni,
mielőtt én is cukorbeteg lennék. Minél tovább a gyerekeimmel akarok lenni.
A társadalmi nyomás miatt a teltebb nők önbizalomhiánnyal küzdenek.
Nem akarok vékony vagy 50 kiló lenni, csak egészségesebb.
Örökre plus size díva leszek.
Ha jól érzed magad a testedben,
attól még vigyázhatsz az egészségedre, mert szükséged van rá.
Az étkezéssel kapcsolatban az a fő kérdésem,
mit esznek mások, amit én nem,
mert mások lefogynak, én meg nem.
Amikor orvosként megpróbáljuk elmagyarázni a pácienseinknek,
miért olyan nehéz lefogyniuk,
hajlamosak vagyunk az egyéneket, a betegeket hibáztatni.
A lakosság követte az ajánlásainkat
évtizedeken át,
de a túlsúlyosság terjedése nem lassult, nem fordult meg a tendencia.
A „diéta” szó félrevezető.
Alacsony zsír versus...
A legtöbben azt értik alatta,
hogy egy darabig betartják, és lefogynak,
aztán visszatérnek a korábbi szokásaikhoz,
vagyis azt esznek, amit akarnak.
Pedig a lényeg, hogy egy életre változtass az életmódodon.
A diéták azért sem működnek, mert nem a megfelelő dologra fókuszálnak.
És ezért rossz irányba terelhetnek.
Ha kalóriacímkéket látunk a dobozokon, azt gondoljuk,
„A szervezetem és bárki másé is ennyi energiát vesz fel ezzel az étellel.”
Ez persze nem igaz.
Ha három különböző embernek odaadjuk ugyanazt az almát,
mindegyikük másképp reagál rá.
Nem ehetem meg.
Mindegyikük másképp dolgozza fel az almát.
Mindegyikük szervezete más tápanyagot nyer ki belőle.
És különböző mennyiségű energiát.
Egész életedben azt gondolod, „A lényeg a kalória.
Ha én és te ugyanazt esszük,
ugyanaz lesz az eredmény.”
De ez nem igaz.
Ezért nem az almát kell mérni,
hanem az almát evő embereket.
Most a vércukorszintre koncentrálunk az étkezés utáni két órában,
mert tudjuk, hogy az étkezés utáni vércukorszint
közvetlenül összefügg a fogyással és a súlygyarapodással,
illetve számos betegség kialakulásával.
Jó.
Egy kis krémsajt.
Ma reggel vércukorszintet kell mérnem.
Különösen ezek után.
Lássuk, legyőzlek-e.
Nagyon gyorsan megy fel.
- Most legyőztelek. - Igen.
Így hat rám a bagel.
Az enyém rendben.
A mikrobiom kutatásában korszakalkotónak számít
a Jeff Gordon által vezetett kutatás. Egypetéjű ikreket vizsgált.
Az egyikük túlsúlyos volt, a másik vékony.
A túlsúlyos és a vékony iker bélbaktériumait
egerekbe transzplantálta.
Azok az egerek, amelyek a túlsúlyos iker baktériumait kapták,
ugyanattól az ételtől többet híztak, mint azok az egerek,
amelyek a vékony iker baktériumait kapták.
Ez segít megérteni, hogy egyes embereknek
miért nehezebb lefogyniuk.
Vannak, akik fogynak, híznak,
fogynak, még többet híznak, fogynak, még többet, egyre többet híznak.
A mikrobiom itt kulcsfontosságú.
Lehet, hogy 9-12 hónapig diétáznod kell, hogy a mikrobiom megváltozzon,
és képes legyen megakadályozni, hogy újból hízni kezdj,
ha visszatérsz a hamburgerhez.
Az egyénektől gyűjtött mikrobiomadatokból
megjósolhatjuk, mely ételek a legjobbak az egyes emberek számára.
Legalábbis ami a vércukorszintet illeti.
Osztriga, az jó.
Padlizsános szendvicset nem ehetek. Kár.
Akik hajlamosak a mániásságra, mint például én,
azoknak a pontozás alkalmazása nem feltétlenül hasznos.
Nézzük meg a hot dogot!
A hot dog és a zsemle sárga.
- Nem olyan rossz. - Nem rossz, de nem is jó.
Sajttal és avokádóval jobb.
Szeretem az avokádót.
Hihetetlen. Minél több mindent teszel bele, annál jobb.
Istenem! Sertésszűz. Szóval a sertés jó?
Többet hallani se akarok.
KEDVENCEK BAROMFIVIRSLI ÉS TOJÁS
Szia, Kimmie.
Szia, Annie.
- Szia. - Szia, Eran.
Korábban is kérdezted,
miért van az, hogy próbálsz fogyni, de nem sikerül.
Amikor megnéztük a mikrobiomodat,
azt láttuk, hogy alacsonyabb diverzitású.
Különösen feltűnő egy bizonyos típusú baktérium,
a Prevotella, teljes hiánya.
Te jó ég!
Azok, akiknél hiányzik a Prevotella,
nehezen fogynak.
A másik dolog, ami kiderült,
hogy három másik baktérium is csak kis mennyiségben van jelen.
Ezeknek a feladata a teltségérzetért felelős bélhormon termelése.
Talán ezért vagy mindig éhes.
De soha semmiért nem okolható egyetlen baktérium,
mert a baktériumok egy ökoszisztéma részeként működnek,
épp ezért elemezzük a mikrobiom egészét.
Ez így logikusnak hangzik?
Abszolút. Igazából le vagyok döbbenve.
Hogy megtudhatok
magamról különböző dolgokat
egy kakimintából.
De nem is tudom, olyan nehéznek tűnik.
Úgy érzem, csapdába kerültem.
Csapdába kerültem?
Nem, nem kerültél.
Úgy, ahogy belekerültél ebbe a helyzetbe, ki is tudsz jönni belőle.
Életmódváltásra van szükséged.
Meg kell változtatnod az étrendedet úgy,
hogy jobban passzoljon a jó baktériumaidhoz.
Igen.
Talán találunk olyan étrendet, ami élvezetes,
hosszú ideig fenntartható,
és ugyanakkor jó is neked.
Beszéltünk a számlálásos módszerről.
De nem a kalóriákat számoljuk,
hanem a hetente elfogyasztott gyümölcsöket és zöldségeket.
Általában a 20 és 30 közötti számot tartjuk jónak.
Oké.
Kicsit érthetőbbé teszi a dolgokat.
Különböző baktériumok, különböző életstílusok,
mindenkivel különböző dolgok történnek,
és az eredmény is más lesz.
Az életem elég hektikus.
Sok emberért vagyok felelős.
Az anyukám beteg, folyamatosan ápolom.
Három gyönyörű gyermeket nevelek egyedül.
A kisfiam autista, ezért én tanítom.
Különböző korosztályok egy háztartásban,
mindenki mást akar enni, főznöd kell magadnak,
aztán főznöd kell nekik.
Ez nehéz és drága is.
Olyan ételeket találni, amit mindenki szeret,
ez az én projektem.
A karrierem kezdete óta megettem vagy 10 000 hot dogot.
VILÁGBAJNOK VERSENYEVŐ
Japán vagyok, de amerikai módra étkeztem.
Azt hiszem, ez ártott a testemnek.
KIOTÓ, JAPÁN
Ez az aroma!
Ez az igazi japán kaja, mi?
Gyönyörű.
A versenyevés árt a gyomornak?
Amikor együtt elmegyünk étterembe,
mi többet szoktunk enni, mint te.
Igen, ez igaz.
Kobi úgy gondolja, valami baja van. Nem érzi magát éhesnek vagy jóllakottnak.
- Soha, egyáltalán nem. - Tényleg?
Néha azon kapja magát, hogy három napja nem evett semmit.
Ennyire rossz a helyzet, komolyan?
Úgy érzem, minél többet eszel, főleg gyorskaját,
annál többet ártasz a testednek.
Mióta elkezdtem ezt a karriert,
sokat tűnődöm, milyen kárt okoztam
a testemnek.
Tudni akarom, hogyan károsítja az agyamat és az idegrendszeremet.
Korábban úgy gondoltam magamra,
hogy én ez a fej és agy vagyok,
ez határoz meg mindent, az életemet, az érzéseimet.
Hogy csak az agyammal gondolkodom.
Ez egy kicsit butaság. Arra emlékeztet, ahogy a kis unokaöcsém emberkét rajzol.
Egy nagy fej és két kicsi láb.
De most már tudjuk, hogy a bél az agy fontos tanácsadója.
Információkat gyűjt, elküldi az agynak,
és kihat arra, hogy érezzük magunkat.
Mindenki ismeri az első agyat,
de van egy második agyunk is a hasunkban.
És ebben a második agyban több ideg van,
mint a gerincvelőben.
A bél-agy tengelyen kétirányú kommunikáció zajlik
a hasunkban és az agyunkban történő dolgokról.
Gondoljunk úgy az agyra és a bélre, mint két jó barátra!
Ha az egyik nem működik,
a másik követi a példáját.
Talán ez teszi lehetővé, hogy élvezzük az evést,
ez mondja meg nekünk, mit és mikor együnk.
Nemcsak arról van szó, hogy a mikrobák hatnak az agyra,
de a táplálék is hat a mikrobákra, ami hat az agyra.
CORK, ÍRORSZÁG
ANGOL PIAC CORK
Az angol piacon vagyunk Írországban.
Ide járok vásárolni szombatonként.
Bevásárlólistával jövök, de aztán mindig kidobom.
Vonzanak a szagok és a színek,
de a beleid is odavonzanak dolgokhoz, amikhez nem kellene.
Azt hisszük, hogy az ételválasztásunkat csak az agyunk befolyásolja,
de mi van, ha valójában a bélrendszerből érkező jelek
mozgatják a drótokat?
Ez az, amit a mikrobáim imádnak,
és ez egy folyamatos küzdelem,
mert ettől hízom csak igazán.
Az, hogy mennyire vagy éhes, mennyire kívánsz valamit,
függhet egy apró baktériumpopulációtól a beleidben, ami azt mondja,
„Hasábburgonyát kívánok.”
Sok cukrot eszel? Cukorimádó bacijaid lesznek. Sok zsírt? Akkor zsírimádók.
Ha például Kínába megyek, és nem eszem olyan sok cukrot,
mert a kínai ételekben kevés a cukor,
akkor teljesen megszűnik a csokoládé iránti vágyam.
Észak-Amerikában általában mindennap kívánom a csokit.
- Jó reggelt! - Reggelt!
- Hogy van? - Jól, és maga?
Jól.
Jó reggelt.
Ma a mikrobáim győztek,
szóval csokoládét veszek.
Sűrűn megkívánok valamit.
Néha csak a félig átsült steaket kívánom.
Általában próbáltam elnyomni ezeket a vágyakat,
de most már próbálok hallgatni a testemre.
A testem jégkrémre, édességre, hamburgerre vágyik.
Bárcsak megehetném!
Imádom a tengeri kaját. Próbálok minél gyakrabban enni.
Régen, kiskoromban,
sokszor megkívántam a tortát és a curryt.
De már nem érzem az evés örömét.
Az emésztés volt a gondolkodás első formája, ami az állatoknál kialakult.
Arra kellett, hogy az idegek megítéljék az étel minőségét,
a környező szövetek működését, az áthaladó immunsejteket.
Miután ez már jól működött,
kellemes kiegészítőként megjelent az agy, ami koordinálja az érzékeket.
Üdv, Kimmie, várjuk, ha most tud jönni.
Ma megyek MRI-re.
Kicsit aggódom.
De alig várom, hogy megértsem, mi történik a testemben.
Még mindig sok a kérdés.
Próbálom megérteni a testem működését,
hogy jó irányba változhassak.
Kimmie, hogy érzi magát bent?
Jól.
Most egy kis diavetítés következik.
Összeállítottunk képeket.
- Nézze úgy, mintha tévét nézne, oké? - Oké.
Az agyi aktivitást vizsgáljuk.
Hogy Kimmie és Kobi hogyan reagál az ingerekre. Jelen esetben ételfotókra.
Kalóriadús, édes ételeket mutatunk nekik.
És zsíros, kalóriadús, sós ételeket.
Kimmie esetén az derült ki, hogy ha ételeket lát,
az agy érzelmekért felelős része aktiválódik,
de ami még fontosabb,
korlátozott az érzelmi reakciók kontrolljának képessége.
Kobi esetén sokkal bonyolultabb a helyzet.
Az éhség bonyolult folyamat.
Több rendszer is érintett benne.
Az agy, a bélmikrobiom,
a gyulladások, de a hangulatok, az emlékek és a környezet is.
Annyi minden kapcsolódik az éhséghez, az egész testet figyelembe kell vennünk.
Az orvosok csak a saját szakterületüknek megfelelő szervre fókuszálnak,
figyelmen kívül hagyva a test többi részét.
Ezért keveset tudunk arról, hogy függ össze minden mindennel.
A mikrobiom mindenhol ott van,
és mindenhol érezhető a hatása.
Holisztikus megközelítés kell.
Az egyik kérdés, ami igazán érdekel,
a bélproblémák és az idegrendszeri problémák együttes előfordulása,
ami nagyon gyakori. Nagyon gyakori az autizmus,
a Parkinson-kór és a stresszel összefüggő pszichiátriai betegségek,
a szorongás és depresszió esetén. Mindig az a kérdés, melyik volt előbb.
Öt éve vizsgálunk depressziószerű tünetekkel küzdőket, és azt találtuk,
hogy hiányoznak egyes, az agy kémiáját tekintve fontos bélbaktériumaik.
Ami kihat a hangulatra. És depressziószerű tünetekhez vezethet.
Ha egy normális egérnek egy egészséges ember mikrobáit adjuk,
és az egér szabadon mozoghat,
akkor a fényt részesíti előnyben, és érdeklődő magatartást tanúsít.
Ha egy depressziós egyén mikrobáit adjuk az egérnek,
sötét helyeken húzza meg magát,
és stressz, szorongás és depresszió jeleit látjuk rajta.
A bélben és az agyban megváltozott a hangulatért felelős szerotoninszint.
Ha az egér olyan baktériumokat kapott,
amelyek hiányoznak a depressziós emberekből,
az csillapította a depressziós reakciót.
Lehet, hogy még mindig depressziós volt, de nem olyan súlyosan.
Igen, logikus.
Amikor versenyre készülök,
agressziót érzek,
és nincs kedvem másokkal beszélgetni.
Ijesztő belegondolni, hogy az agy és a bél ilyen szorosan összefügg.
Arra ösztönöz, hogy figyeljek jobban az étrendemre.
SAN DIEGO, KALIFORNIA
Nagyon menő.
Ember! Nagyon jól csinálod.
Van egy autista és egy ADHD-s fiam,
és a családban előfordult depresszió,
így nagyon érdekelt, van-e összefüggés
a mikrobiom zavaraival.
Ez alakította a kutatói karrieremet.
Azt kutatom, mely baktériumok játszhatnak ebben szerepet.
Azt találtuk, hogy sok autista gyermek
küzd hasmenéssel vagy súlyos székrekedéssel.
Más idegrendszeri betegségeknél, így a Parkinsonnál,
azt láttuk, hogy gyakori volt a székrekedés,
néha évtizedekkel a Parkinson megjelenése előtt.
Az összefüggést vizsgálandó, Parkinson-kórosoktól vett baktériumokat
juttattunk be egerekbe.
Ha a hiányzó baktériumokat is beadtuk az egereknek, a tünetek enyhültek.
Ez természetes.
Természetes módon kiegyensúlyozza a test ökoszisztémáját és kémiáját.
Kezdjük belátni,
hogy a test egészének összefüggéseit kell vizsgálni,
ha meg akarjuk érteni ezeket a krónikus betegségeket.
Örvendek, Kobi.
Üdv, doktornő.
- Szia, Kobi. Szia, Maggie. - Örvendek.
Van pár eredmény.
Izgatottan láttuk, hogy a baktériumaid
egész jól néznek ki.
Hűha! Ez nagyon meglep.
Bár a versenyevés valószínűleg nem maradt nyom nélkül,
az, hogy egészséges, japán étrenden élsz,
befolyásolta a mikrobiomodat.
Mert a mikrobiomodban lévő baktériumok
evés után 24 órán belül reagálnak.
De ami az étvágytalanságot illeti,
sokféle dolog kombinációja lehet,
például a gyomor konkrét tágulása, hormonok,
valamiféle enyhe gyulladás vagy az emésztés gyorsasága.
- Csak hogy pár dolgot említsek. - Oké.
De ott van még az agy is.
Nem szeretem, ha az orvosok azt mondják, „az egész csak az agyadban van”,
de az agyadról készült felvételeken minden lángol.
Az agy minden területe,
aminek köze lehet az evéshez, az ételhez,
az émelygéshez vagy a teltségérzethez, minden aktív.
Össze van zavarodva.
Ezt nem jó hallani.
Ezért feltételezem,
hogy minden együttműködik, hogy elnyomja az érzéseket,
hogy ne érezz teltséget, és ne undorodj az újabb és újabb ételtől.
A tested mindent megtesz, hogy teljesítse, amit akarsz,
még ha ezzel árt is magának.
Azt mondta, „Tudom. Már félek.
Nem tudom, rendben van-e az agyam.”
Nem arról van szó, hogy valami kikapcsolt, eltűnt vagy elromlott.
Minden megvan. Minden aktív.
Csak talán máshogy van bekötve.
Arra treníroztad az agyad, hogy versenyeken feldolgozott ételeket eszel.
Szerintem ez egy nagyon komplex helyzet.
Érdekes lenne egy próbát tenni azzal,
hogy megtanulsz hallgatni a testedre.
Mondjuk, egy szagra vagy nagyon egyszerű dolgok érzékelésére,
és megtanulni ezeket érezni.
Hosszú út. Nagyon hosszú.
Azt mondta, „Hosszú út lesz, ugye?”
Túl sokat eszem, mert versenyevő vagyok.
De néha a hétköznapi emberek is túl sokat esznek.
Ha túl sokat eszel, nem érzékeled az ízeket,
nem élvezed az étel illatát.
Nem figyelsz a tested jelzéseire, például a teltségérzetre.
Kiskorunkban kezdődik.
Sok gyereknek azt mondják,
„Egyél meg mindent, mert a jó gyerekek mindent megesznek.”
Megtanuljuk ignorálni az étvágyunkat,
és hozzászokunk, hogy bizonyos időpontokban eszünk.
A telefonon lógunk, az agyunk a képernyőhöz kapcsolódik.
Újra kapcsolatba kell kerülnünk a saját testünkkel, hallgatni rá.
Remélem, hosszú és egészséges életem lesz.
Jó reggelt.
Úgy döntöttem, abbahagyom a versenyevést.
Az elmúlt 20 évben mást se csináltam.
Aggódom, mit hoz jövő,
de ugyanakkor izgatottan várom.
Vegyesek az érzéseim.
De először is
rendbe akarom hozni az agyamat és a beleimet.
Aktívan dolgozunk, hogy növeljük
az elérhető mikrobiomterápiák számát.
Helyrehozhatjuk széklet használatával a sérült mikrobiomot?
Ez nagyon értékes, értékesebb az aranynál.
Mit szólna, ha az orvos azt mondaná, valaki más széklete életmentő lehet önnek?
A széklettranszplantáció vagy röviden FMT egy terápia,
melynek során valaki más székletét juttatják a beteg testébe.
A kezelés kolonoszkópia, beöntés vagy tabletta formájában történik.
Az FMT az FDA által jóváhagyott első olyan kezelés,
amelynek során mikrobiomot használnak.
De csak egy bizonyos betegségre engedélyezték.
C. diff. Extrém hasmenéssel járó, bakteriális vastagbélgyulladás.
Egy egészséges ember baktériumközösségét
befújjuk a vastagbélbe, szó szerint,
hogy a beteg bélrendszerébe újratelepítsük a jó baktériumokat.
A kezelés 90%-os gyógyulási arányt produkál.
A tudósok most azt kutatják,
alkalmazható-e több száz egyéb, mentális és fizikai betegség kezelésére.
A széklettranszplantáció hatásosságára meggyőző bizonyíték van,
de még sok kutatásra van szükség.
Még kutatjuk, hogy alkalmazható-e szélesebb populáción,
és hogy a hatás hosszú távú-e.
Itt van. Az étel mellé, amit később eszünk.
- Az egészséges tartományba esik? - Igen, jó.
A legtöbb embernek
ijesztően hangzik a széklettranszplantáció,
főleg a házi módszer.
A legtöbb egészséges ember el se tudja képzelni, milyen,
ha olyan alacsony az életminőséged,
hogy úgy érzed, nincs más választásod.
Ez a szerelem?
Igen, igaz szerelem.
Az első széklettranszplantációkor a bátyám volt a donor.
Lassan elkezdtem hízni, bár nem változtattam az étrendemen.
És először tudtam vécére menni
három év után, segítség nélkül.
De elég csúnyán aknés lettem,
és a bátyámnak volt hormonális aknéja.
Ekkor úgy döntöttem, a barátom lesz a donor.
Fizikai betegségei nincsenek,
de vannak mentális problémái.
Hónapokig szedtem a barátom-féle tablettát.
Az akné eltűnt.
De egy idő után a depresszióm
rosszabb lett, mint bármikor.
A barátom baktériumaitól
súlyosbodott a meglévő depresszióm.
Újra a bátyámat használtam donorként.
Egy hét alatt teljesen elmúlt a depresszióm.
Beteszem.
A jégkrém mellé.
Az FMT kockázatos.
Az FMT-vel jó baktériumokat is kapsz,
de rosszakat is kaphatsz.
Örülnék, ha ez lenne a tökéletes megoldás.
De az összes gasztroenterológus, akit ismerek, nagyon óvatos.
Mert betegségekre való hajlamot is átvihetünk a donor székletével.
Ezért mindenkit arra kérek, ne kísérletezzen otthon
ezekkel az agresszív terápiákkal.
Ha széklettranszplantáció segítségével
újra éreznél éhséget és teltséget, vállalnád?
Igen, ha segíthet a problémáimon,
biztosan kipróbálnám.
Kísérleti nyúl leszek.
Valaki más széklete életmentő lehet.
A széklettranszplantáció...
Őrülten furának tartottam,
de az, hogy ennyit beszéltek róla, segített megérteni,
hogy a kakilás normális.
A mindennapi élet része. Mindenki ismeri. Miért nem beszélünk róla?
Felhozom a témát. Random beszélgetés a kakiról.
A telefont letéve azon tűnődöm, fura volt-e.
Régen az lett volna, de most már normális.
A széklettranszplantáció elég tompa eszköz.
Jobb a célzott megközelítés,
például a precíziós, specifikus probiotikumok.
A boltban kapható probiotikumok többsége nem bélbaktériumokból áll.
Nem arra valók, hogy a beleinkben éljenek.
Inkább sajt vagy tejtermékek erjesztésére való baktériumok,
azaz lactobacillus organizmusok.
Nem arra valók, hogy megtelepedjenek a belekben.
Mintha egy szobanövényt kidobnánk az amazonasi őserdőbe,
és őrülten remélnénk, hogy megmarad.
A modern orvoslás sokkal inkább a betegség tüneteit kezeli,
nem pedig a betegséget kiváltó problémát.
A jövőben okosabb megközelítést szeretnénk
a bélmikrobák megcélzására, hogy valóban pozitív hatást érjünk el,
és számos problémát még a kialakulása előtt megelőzzünk.
A mikrobiom megváltoztatja az orvostudományt,
mert mindenki a maga gyógyszerésze lehet azáltal,
ha megfelelő ételeket választ.
Az eredményeink alapján az egyik kollégám
úgy döntött, 60 különböző növényből álló turmixot iszik mindennap.
A régi, szokásos étrendjével itt volt, a piros régióban.
A turmix fogyasztásával átkerült a narancssárga régióba.
Kellett hozzá pár hét,
de teljesen más régióba került.
Mostanra pedig, pár hónap elteltével
sokkal változatosabb lett a mikrobiomja,
mint előtte volt.
Te nem kezdted el a turmixot?
Nem, megkóstoltam.
Ezen a téren együttműködésre van szükség
a tudósok és a séfek között,
hogy ne csak egészséges legyen,
hanem finom is.
Fogalmam sincs, mit jelent, de oké.
Rendben, kezdjük!
TURMIX 60 NÖVÉNYBŐL
Piros és zöld fejes saláta, pipa.
Spenót, pipa. Lila kelkáposzta, pipa.
Sárgarépa zöldje, pipa.
Paradicsom, sárgarépa, cukkini, avokádó.
A retek és a datolya kombinációját még nem próbáltam.
Lehet, hogy kipróbálom a retkes-datolyás macaront.
Mégis mennyi turmixot iszik?
Ez a sok minden vagy egy hétig ki fog tartani.
Egy pohár víz.
Kicsit olyan, mint egy tudományos kísérlet.
Beledobok egy egész gyömbért.
Mert gyömbérből soha nem elég.
Az első reakcióm az volt, hogy kinek van erre ideje.
Egy egész füge. Szeretem a fügét.
A pink dolgok nagyon jótékony hatásúak.
Antioxidánsok.
A krumpli. Az is...
Eléggé...
Izgi első alkalom.
Egy teáskanál.
Azt hiszem, ennyi.
Oké.
Szerintem hihetetlenül érdekes színe lesz.
Nem néz ki rosszul. De nagyon jól sem.
De undorítóbb turmixokat is ittam már.
Zöld illata van.
Nagyon sűrű.
Sűrű a textúrája.
Igazából nem rossz.
Okés. Egészséges íze van.
Hogy tennéd finomabbá?
A kelbimbót például kihagynám belőle,
mert túlzottan dominál.
Vagy gazpachónak készíteném el.
Sok zöld turmix, amit iszom, sokkal jobb lenne,
ha tennének bele egy kis sót
és egy kis ecetet. Olyan lenne, mint egy gazpacho.
Jók ezek a turmixok, csak fűszerezni kell őket.
Lenyűgöző, hogy hatnak ránk az ételek,
hogy változtatják meg a testünket.
Amit ma eszel, az 24 órán belül hatással lesz a mikrobiomodra.
Én a számlálásos módszert javaslom.
Az elfogyasztott gyümölcsöt és zöldséget számold!
Ha hetente 20-30 különböző gyümölcsöt és zöldséget eszel,
akkor jól táplálkozol.
Szeretnél pár egyszerű szabályt követni?
Gondolj arra, mit ettek a korábbi generációk!
Zöldségek, gyümölcsök, magvak, hüvelyesek
és fermentált ételek, amelyek tele vannak különböző mikrobákkal.
A múltban a fermentált ételek voltak a probiotikumok.
Fogd a zöldségeket, sózd meg, hagyd szobahőmérsékleten állni,
és pár nap múlva finom fermentált étel lesz belőle.
- Jól megy. - Jól megy? Remek, kicsim.
Így néz ki a kukorica, ha nem kukorica?
Úgy érted, ha friss, és nem zacskós? Igen.
Kukorica van benne.
Igen.
A múltban tévesen gondolkodtam.
A tudomány vezetett rá,
hogy a diéta, a fogyókúra nem jó módszer.
Életmódot kell váltanod,
nap mint nap kis dolgokon változtatni.
- Szeletelt, mosott krumpli. - Igen.
A gyerekek versengve segítenek.
Úgy állítottam be nekik, hogy ez egy főzőverseny.
Bevásárolni is eljönnek velem.
Aztán nekiállunk főzni.
És így több időt töltünk együtt.
Mit csinálsz?
Segítek neked. Séf akarok lenni, örökre.
Igen, séf?
Igen, mindennap főzni akarok. Séf akarok lenni.
Megtapasztaltam, hogy beszélnek az emberek a testükről,
és milyen kapcsolatban vannak vele.
Két tojás és két tojássárgája.
Nincs egy szuper egészséges étel, amit enned kell,
nincs egy tanács, amit ha követsz, minden jobb lesz.
A lényeg inkább az, hogy ismerd meg a bélrendszeredet.
Remek munka. Adj egy ötöst!
A tudomány segít újra kapcsolatba lépni a testünkkel,
de az is fontos, hogy kialakuljanak a megérzéseink, hogy okosan érzékeljünk.
A carbonara tökéletesen megtestesíti azokat a kajákat, amiktől legjobban félek.
Mióta a bélrendszer kutatásával foglalkozom, sokkal nyugodtabb vagyok.
Tudom, milyen rugalmas, erős és stabil ez a szerv,
ha nagyrészt jól bánok vele.
A legfontosabb, hogy figyelj a testedre, tanuld meg érzékelni a tested jelzéseit.
A karrierem során még a versenyzésnél is
fontosabb volt nekem maga a hot dog.
Jöhet avokádó, shiso, shiitake és fokhagyma.
Igen! Annyira jó.
Ki akarok találni egy egészségesebb hot dogot
egészséges japán alapanyagok hozzáadásával.
Ez jó.
Nagyon finom!
Ez valami új. Megállíthatatlan.
Egyél valamit, és figyeld meg, hogy érzed magad!
Másfél, két, két és fél órával később,
amikor a véredbe kerül.
Egy szelet torta, sült krumpli vagy chips először nagyon ízlik,
és még többet akarsz belőle,
de később fáradt vagy kába leszel tőle.
A rizs és a zöldség talán nem ilyen addiktív,
de stabilabb leszel tőle. Lehet, hogy nálad máshogy működik. Próbáld ki!
Jó érzés, hogy megengedhetem magamnak az evés örömét.
Együtt enni a férjemmel,
és nem büntetni magam azzal,
hogy másnap éhezem.
Szép lenne.
Jó munkát végeztél a kukoricával.
Koccintsunk arra, hogy anya jól főzött!
- Rendben. - Igen!
Végeredményben csak az számít, hogy érzed magad.
Mit gondolsz. Mit csinálsz.
Senki más nem számít,
és talán az, hogy más a testem, a lehető legjobb nekem.
A tested az igazi szakértő. Hallgass rá!
Büszkébb lettem a bélrendszeremre, mióta többet tudok róla.
Azt is mondhatnám, hogy lojalitást érzek a beleim iránt.
Sőt, a végbélnyílásom iránt.
Nem kell mindenkinek folyton a kakiról beszélnie, főleg, ha nem akar.
De pár dolgot nem árt tudni róla.
Például hét különböző állagot különböztetünk meg
a bristoli székletskála alapján.
A hetes és a hatos a folyékony állagú széklet.
Ez például fertőzés okozta emésztési zavar esetén fordul elő.
A négyes és a hármas a normál széklet,
kolbász vagy kígyó formájú, sima felületű és puha.
És van a bogyós kecskekaki,
ami székrekedésre utal.
Tehát az állag és a forma nagyon hasznos információ lehet.
Mintha a beleid SMS-t küldtek volna.
Szóval néha nézd meg!
És értelmezd az üzenetet!
A feliratot fordította: Klein Szilvia